חיות תוקפות

בעלי חיים תוקפים בני אדם מכל מיני סיבות. חלקם תוקפים להגנתם על עצמם או על צאצאיהם או משפחתם. אחרים הם טורפים, אשר יכולים לטרוף אנשים או למען חטיפת מזון. כמה חיות יתקפו אדם שחודר לשטחם עד שייצא ממנו ומספר בעלי חיים תוקפים בטעות (למשל מדוזות). כמו כן מחלות כמו הכלבת יגרמו לבעלי חיים לתקוף ללא סיבה אמיתית, מלבד העובדה שהם חולים. אצל פילים ישנו מצב המכונה "מוסט", בו זכרים יתקפו בעלי חיים ואנשים בשל ההורמונים שלהם.
לא רק חיות בר תוקפות אנשים אלא גם ובעיקר חיות בית כמו כלבים או פרים וכן חיות מחמד שונות כמו חתולים, חמוסים ואף ארנבונים. תדירות המתקפות משתנה בהתאם למקום הגאוגרפי. בארצות הברית הסיכוי להינשך על ידי כלב גבוה מהסיכוי למות ממכת ברק, לפי המועצה הלאומית לביטחון כאשר 5 מיליון ננשכים בשנה.
מתקפת בעלי חיים היא סכנה גדולה על בריאות הציבור כשמתקפות רבות בכל שנה מסתיימות במוות. מרבית המתקפות קורות בידי יצורים ארסיים או תוקפניים ביותר וכן בידי כלבים. בארצות הברית כל נסיבות המוות ממתקפות חיות מגיעות למרכזים לבקרת מחלות ומניעתן שבמשרד הבריאות האמריקאי. ארגון הבריאות העולמי גם הוא משתדל לאסוף נתונים, אך איסוף המידע שמגיע ממדינות עולם שלישי לקוי ברובו כשתקיפות רבות לא מדווחות.
בעבר מתקפות של בעלי חיים טורפים כמו טיגריסים, אריות או תנינים וכן בעלי חיים ארסיים שונים היוו סכנה גדולה על גורל האנושות. במשך הזמן, הפיתוח הטכנולוגי איפשר לאדם לנצח ולהקטין את הסיכוי להיפגע ולמות וכן פיתוח של נסיוב נגד ארס עוזר להציל חיים רבים כל שנה. רק חיות מעטות (ביניהם אריות וטיגריסים חלשים) צדים באופן מכוון אנשים. למרות זאת, מתקפות עדיין מערערות את הביטחון האנושי וגורמות לדימוי שלילי למינים רבים.

עקרבים

עקרבים תוקפים  בדומה לנחשים להגנה. חלק מהעקרבים, בייחוד אלה ממשפחת העקצניים בעלי בלוטות ארס מוגדלות היכולות להרוג אדם שנוגע בהם. לאחרות כמו העבידיים ארס חלש יותר והם משתמשים בצבתותיהם להרג ולמגננה. עקיצות עקרבים באזורים רבים לא מדווחת, אך מעריכים שמעל 3,250 אנשים נהרגים מעקיצות. 
שני עקרבים הורגים יותר מכל עקרב אחר: עקצן צהוב, המצוי בישראל ועקרב צהוב ברזילאי, שניהם ממשפחת העקצניים.

כלבים

כלבים רבים ובייחוד זנים של כלבי בעלי לסתות חזקות כמו האמסטף והרוטוויילר יכולים להרוג באמצעות נשיכה קטלנית  והם בעלי אופי אגרסיבי. בנוסף הם לא חוששים מהאדם, לצידו הם חיים. הנשיכות של הכלב יכולות לגרום לחורים מדממים בעור, לזיהומים וכמה כלבים חולים בכלבת היכולה להרוג.
ככל הנראה עד 250 אלף אנשים נהרגים מכלבים כל שנה. כחלק מהמאבק בתקיפות נחקק בישראל חוק להסדרת הפיקוח על כלבים.

תנינאים

התנינים למיניהם הם טורפים שבזכות גודלם יכולים להרוג גם אנשים למאכל . הם בעלי עוצמת נשיכה חזקה ורובם מתקיפים מתחת למים. בנוסף הם יתקיפו אנשים המתקרבים לביציהם או צאצאיהם. באזורים רבים בעולם, אנשים נאלצים להשתמש במים בהם שורצים תנינים, מה שמוביל לאסון שלא תמיד מדווח בזמן. המינים הקטלניים ביותר הם תנין היאור, תנין הים ותנין אמריקאי. תנינים הורגים כל שנה בערך 1,000 איש.
האליגטורים תוקפים הרבה פחות אנשים כל שנה, אך עדיין לא יהססו להרוג אנשים המהווים טרף קל .

היפופוטם

היפופוטמים הורגים באפריקה כל שנה אלפי אנשים אשר מתקרבים אליהם או עוברים בתוך שטחם. עוצמת הנשיכה החזקה של ההיפופוטם ואופיו התוקפני גורמת לו להרוג בקלות אנשים, הן בתוך המים והן מחוצה להם. ככל הנראה 500 אנשים נהרגים מהיפופוטמים בכל שנה.

פיליים

הפילים - האפריקני והאסייתי בעלי אופי תוקפני ולעיתים הם נמצאים בתחרות ישירה עם ילידים השומרים על גידוליהם החלקאיים ומסלקים אותם באלימות. התנהגות זו יכולה לגרום לפילים להיות עוינים לאדם ולתקוף אף ללא התגרות. הפיל יכול להשתמש בחטיו העצומים או בחדקו להרוג מיד או למחוץ למוות אנשים תוך דהרה לעברם.
דו"ח של נשיונל ג'יאוגרפיק מ-2005 מדווח על 500 הרוגים כל שנה מעימותים עם פילים.

חתוליים

חתולים גדולים כמו אריה , נמר  וטיגריס  יתקפו אנשים למאכל כאשר הם מזדקנים ומתקשים לטרוף חיות בר. מרבית המתקפות מתרחשות במדינות עולם שלישי בהם האנשים חיים בקרבת הטבע ובנוסף קשה לתעד נתונים מהמתקפות בהם. מתקפות נוספות יכולות לקרות מיגוארים ופומות אך התקריות נדירות יותר . אין מידע מדויק על מתקפות אך אריות הורגים 250 אנשים בשנה וטיגריסים בערך אנשים.
מספר חתולים כמו אריות צאבו או טיגריס צ'אמפאווט  נודעו כאוכלי אדם, אשר הרגו מאות אנשים.

תאו אפריקני

תאואים יכולים להיות תוקפניים ביותר כאשר הם חשים באויבים, למשל צייד עם רובה. בעזרת קרניהם הענקיות הם יכולים לגרום לפצעים קשים ביותר. הסכנה הגדולה בהם היא המתקפה בקבוצה גדולה, תוך שחלק מהפרטים מגיחים לעבר האדם המתקרב אליהם מאחור והורגים אותו.
כ-200 אנשים נהרגים בשנה מתאואים.

דובים

הדובים  הם יצורים תוקפניים בעלי כפות עם טפרים ענקים ולסתות חזקות מאוד והם יכולים לתקוף אם יתגרו בהם או אם הם רעבים ביותר. באזורים מסוימים אנשים נאלצים להישאר בבתים כדי שלא יותקפו בידי דובים. הדובים הקטלניים ביותר הם: דוב חום ובייחוד הגריזלי, דוב שחור אמריקאי, דוב שחור אסייתי, דוב שפתני ודוב הקוטב, אשר רואה באדם טרף. הסכנה עם מרבית המפגשים עם דובים היא היותם בלתי צפויים.

דבורים

הדבורים הם חרקים חברתיים המגוננים כגוף אחד על כוורת שלמה בעזרת עוקץ מלא בארס . עקיצה של דבורה בודדה יכולה להכאיב אך לא להרוג, אלא אם כן הקורבן לוקה באלרגיה לארס. לעומת זאת זן של דבורה שפותחה במעבדה ומכונוה דבורה קטלנית יכולה להרוג באמצעות מתקפות מרובות עוקצניות של פרטים זועמים רבים.
מעל 1,000 אנשים נהרגו במתקפות אלה. דבורים רגילות הורגות 53 אנשים בשנה.

מדוזות

מדוזות הם יצורים שקופים חסרי עמוד שדרה שאינם בעלי עצבים. אך הם בעלי תאים צורבים שלעיתים יכולות להיות קטלניות. המסוכנת מכולם היא מדוזת הקובייה מהמין Chironex fleckeri, החיה בחופי אוסטרליה וגורמת לכאבים עזים ולמוות. עם זאת היא איננה מתקיפה את הקורבן אלא "נתקלת" בו. מדוזות הורגות כ-40 איש בשנה, אך מתקפות של תאי הארס שלהם מתרחשות יותר.

זאבים

זאבים יימנעו בדרך כלל מתקיפת אנשים  ויעדיפו הריגה של יונקים אחרים כמו פרסתנים. עם זאת זאבים גדולים החולים בכלבת יתקפו בדומה לכלבי בית. למרות הדימוי הרווח בספרות של הזאבים כתוקפניים הם יימנעו ממתקפות. רק 10 מתקפות של זאבים נגמרים במוות.

כרישים

כרישים יכולים לגרום לפגיעות קשות בעזרת לסתותיהם החזקות ושיניהם המחודדות . ארבעה מינים קטלניים יותר מכל השאר: כריש ארך-גף, כריש שורי, כריש טיגרי והקטלני מכולם - עמלץ לבן. כרישים נוספים יתקפו אנשים בנסיבות שונות. המתקפות יכולים לנבוע כתוצאה מנשיכה לטעימת מזון חדש, עם תוצאות קטלניות או אולי לטריפה בפועל. מתקפות רבות מסתיימות במוות או בתלישת איברים.
למרות זאת כרישים הורגים רק 6 אנשים בשנה.